సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
సచిన్ మాట సాయం.. భారత్‌కి ఉపశమనం
టెస్టులో నెం.1 జట్టుగా ఉన్న భారత్ నిజానికి ఒక్క ఓటమితో ఇలా గాబరాపడాల్సిన పని ఉందా.. ?
TNN | Updated:
Feb 27, 2017, 04:12PM IST
సొంతగడ్డపై వరుస సిరీస్ విజయాలతో జోరు మీదున్న భారత్.. ఒక్క టెస్టు ఓటమితో ఒత్తిడిలోకి వెళ్లిపోయింది. టెస్టులో నెం.1 జట్టుగా ఉన్న భారత్ నిజానికి ఒక్క ఓటమితో ఇలా గాబరాపడాల్సిన పనిలేదు. కానీ.. ఆ ఓడిన తీరే టీమిండియా ఆటగాళ్లను మానసికంగా కుంగదీస్తోంది. చివరి మూడు టెస్టుల్లోనూ వరుసగా 600పైచిలుకు పరుగులు చేసిన జట్టు.. ఆస్ట్రేలియాపై తొలి టెస్టులో కనీసం 107 పరుగులు చేసేందుకు ఆపసోపాలు పడాల్సి వచ్చింది. ముఖ్యంగా ఇప్పుడిప్పుడే క్రికెట్&zwnj;లో ఓనామాలు దిద్దుకుంటున్న ఒకీఫె లాంటి స్పిన్నర్&zwnj;కి ప్రధాన బ్యాట్స్&zwnj;మెన్లు సైతం దాసోహమైపోవడం అందర్నీ కలవరపరుస్తోంది. అయితే కొందరు భారత మాజీ క్రికెట్ దిగ్గజాలు కోహ్లిసేనకు సాంత్వనం కలిగించే మాటలతో అండగా నిలుస్తున్నారు.
ఇప్పటికే సునీల్ గవాస్కర్ పుణెలో ఓడిన కోహ్లిసేనకి అండగా నిలిచాడు. తాజాగా సచిన్ తెందుల్కర్ తన మాటలతో భారత్ జట్టులో తిరిగి స్ఫూర్తి నింపే ప్రయత్నం చేశాడు. &lsquo;గెలుపోటములు ఆటలో భాగం. ఇప్పటికీ మనం నాలుగు టెస్టుల సిరీస్&zwnj;లో 0-1తో సజీవంగా ఉన్నాం. నాకు జట్టు పోరాటం గురించి బాగా తెలుసు. కోహ్లిసేన తప్పకుండా పుంజుకుని కంగారూలకు రానున్న మ్యాచ్&zwnj;ల్లో గట్టి పోటీనిస్తుంది&rsquo; అని ఆశాభావం వ్యక్తం చేశాడు. మార్చి 4 నుంచి బెంగళూరు వేదికగా రెండో టెస్టు మ్యాచ్ జరగనున్న విషయం తెలిసిందే.